
Parlamentul României

Camera Deputaţilor     
	Comisia pentru apărare, ordine

publică şi siguranţă naţională

Nr. 4c-12/199.19.06.2015
	                                   Bucureşti,23.06.2015 

                          PLx. 483/2015


RAPORT 

asupra proiectului de Lege pentru modificarea art. 7 alin. (5) din Legea nr. 333/2003 privind paza obiectivelor, bunurilor, valorilor

 şi protecţia persoanelor
           1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, cu proiectului de Lege pentru modificarea art. 7 alin. (5) din Legea nr. 333/2003 privind paza obiectivelor, bunurilor, valorilor şi protecţia persoanelor, trimis cu adresa nr. PLx. 483 din 17 iunie 2015 şi înregistrat cu nr. 4c-12/199 din 19.06.2015. 

2.  Consiliul Legislativ, conform avizului cu nr. 456/12.05.2015, a avizat favorabil acest proiect de lege, cu observaţii şi propuneri.
3 Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

4. Potrivit prevederilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.


5. Senatul, în şedinţa din 15 iunie 2015, a adoptat proiectul de lege.


6. Proiectul de lege are ca obiect de reglementare  modificarea art. 7 alin. (5) din Legea nr. 333/2003 privind paza obiectivelor, bunurilor, valorilor şi protecţia persoanelor în sensul ca veniturile realizate prin paza şi prestarea altor servicii, organizate şi executate, conform legii, de unităţile de jandarmi să se verse integral la bugetul de stat, astfel încât Jandarmeria Română să poată fi încadrată în tipul de instituţie publică ale căror cheltuieli curente şi de capital sunt asigurate integral din bugetul de stat, bugetul asigurărilor sociale de stat, bugetele fondurilor speciale, după caz.

La dezbateri a participat, în calitate de invitat, domnul Bogdan Tohăneanu, secretar de stat în Ministerul Afacerilor Interne.
7. La lucrările Comisiei au fost prezenţi 22 deputaţi din totalul de 24 de membri.
8. În urma dezbaterilor, în şedinţa din 23 iunie 2015, membrii Comisiei au hotărât, cu unanimitate de voturi, întocmirea unui raport de adoptare a acestui proiect de Lege în forma adoptată de Senat.  
Preşedinte,

Ion MOCIOALCĂ
Consilier parlamentar,

Dr. George Cucu

Către
BIROUL PERMANENT
AL CAMEREI  DEPUTAŢILOR
                      Vă înaintăm, alăturat, RAPORTUL asupra proiectului de Lege, pentru modificarea art. 7 alin. (5) din Legea nr. 333/2003 privind paza obiectivelor, bunurilor, valorilor şi protecţia persoanelor, trimis cu adresa nr. PLx. 483 din 17 iunie 2015 şi înregistrat cu nr. 4c-12/199 din 19.06.2015. 

În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Ion Mocioalcă 
